CELEX: 32021D2242
Language: hu
Date: 2021-12-13 00:00:00
Title: A Tanács (EU) 2021/2242 határozata (2021. december 13.) a Tanács elnökségének gyakorlásáról szóló európai tanácsi határozat végrehajtási rendelkezéseinek megállapításáról és a Tanács előkészítő szerveinek elnöki tisztéről szóló 2009/908/EU határozat módosításáról

2021.12.16.   
               
               
                  HU
               
               
                  Az Európai Unió Hivatalos Lapja
               
               
                  L 450/148
               
            
         A TANÁCS (EU) 2021/2242 HATÁROZATA
         (2021. december 13.)
         a Tanács elnökségének gyakorlásáról szóló európai tanácsi határozat végrehajtási rendelkezéseinek megállapításáról és a Tanács előkészítő szerveinek elnöki tisztéről szóló 2009/908/EU határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre,
         tekintettel az Európai Unió működéséről szóló szerződésre,
         tekintettel a Tanács elnökségének gyakorlásáról szóló, 2009. december 1-jei 2009/881/EU európai tanácsi határozatra (1) és különösen annak 4. cikkére,
         mivel:
         
                     (1)
                  
                  
                     A Tanács a 2009/908/EU határozattal (2) megállapította a 2009/881/EU határozat végrehajtási rendelkezéseit. A Tanács azon előkészítő szerveinek listáját, amelyek elnöki tisztét nem a féléves elnökség tölti be – a 2009/881/EU határozat 2. cikkének harmadik albekezdésében foglaltak szerint – a 2009/908/EU határozat III. melléklete tartalmazza.
                  
               
                     (2)
                  
                  
                     Az Európai Kutatási Térséggel és Innovációval Foglalkozó Bizottság tanácsadói jellegének, valamint tapasztalatának és az általa végzett feladatok típusának fényében, az említett bizottságot fel kell venni azon előkészítő szervek listájára, amelyek elnöki tisztét nem a féléves elnökség tölti be.
                  
               
                     (3)
                  
                  
                     A 2009/908/EU határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A 2009/908/EU határozat III. mellékletében a „Választott elnökök” listája a következő előkészítő szervvel egészül ki:
            
               „Európai Kutatási Térséggel és Innovációval Foglalkozó Bizottság”.
            
         
         
            2. cikk
            Ez a határozat az elfogadásának napján lép hatályba.
            Ezt a határozatot az Európai Unió Hivatalos Lapjában ki kell hirdetni.
         
         
            Kelt Brüsszelben, 2021. december 13-án.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  HL L 315., 2009.12.2., 50. o.
         
         
            (2)  A Tanács 2009/908/EU határozata (2009. december 1.) a Tanács elnökségének gyakorlásáról szóló európai tanácsi határozat végrehajtási rendelkezéseinek megállapításáról és a Tanács előkészítő szerveinek elnöki tisztéről (HL L 322., 2009.12.9., 28. o.).